User:Chonlapat766

 ประวัติความเป็นมาของถ้วยตราไก่ 

ถ้วยตราไก่ หรือถ้วยก๋าไก่เป็นถ้วยที่ทำมาจากวัสดุต่างๆ เช่น เมลามีน ดินเผา เซรามิก เป็นต้น ซึ่งเป็นเครื่องครัวที่ใช้ในการประกอบอาหารจำพวกแกง ก๋วยเตี๋ยว น้ำซุป หรืออาหารต้ม ก้นชามมีขนาดรัศมีกว้าง 3-5 เซนติเมตร ซึ่งชามตราไก่นั้นเป็นหัตถกรรมที่ขึ้นชื่อของตำบลศาลา อำเภอเกาะคา จังหวัดลำปาง ซึ่งชามตราไก่นั้นถือเป็นสัญลักษณ์และเอกลักษณ์ของจังหวัดลำปาง การผลิตถ้วยตราไก่เริ่มต้นเมื่อปี พ.ศ.2503 เมื่อชาวจีน 2 คน นายซิวกิม แซ่กวอก และนายซิมหยู แซ่ฉิน ได้ร่วมกันตั้งโรงงานทำถ้วยตราไก่แบบเมืองจีนขึ้น ซึ่งนับเป็นโรงงานทำถ้วยตราไก่แห่งแรกของจังหวัดลำปาง ต่อมาได้เกิดโรงงานแห่งแรกโดยใช้ชื่อว่า “โรงงานถ้วยชามสามัคคี”

 ลักษณะของถ้วยตราไก่ 

ถ้วยตราไก่แบบดั้งเดิมเป็นทรงขนาดแปดเหลี่ยม ขอบเกือบกลม ด้านข้างมีรอยบุบเล็กน้อยเพื่อรับกับเหลี่ยม เนื้อชามมีสีขาวหรือขาวนวล มีลายเป็นรูปไก่สีส้มเดินบนหญ้า มีหางและขาสีดำ ด้านข้างมีลายดอกเบญจมาศสีม่วงใบสีเขียวออกเข้ม และต้นกล้วยสีเขียว ก้นชามด้านในมีดอกไม้เล็กๆ

ชามตราไก่รุ่นแรกเป็นผลิตภัณฑ์จากประเทศจีน ลักษณะของไก่มีหงอนสีแดง หางสีดา ต้นกล้วยสีเขียวอ่อน ต้นหญ้าสีเขียว ดอกโบตั๋นสีชมพูหรือม่วง ส่วนชามตราไก่รุ่นปัจจุบัน ลักษณะของไก่สีม่วงหรือชมพูม่วงหรือสีต่างๆกัน หางสีน้ำเงินหรือเขียว ต้นกล้วยสีเขียวคล้ำ มีดอกไม้ชมพูม่วงเขียนลวดลายตามใจ ไม่มีแบบแผน

ถ้วยตราไก่เหมาะสำหรับการกินข้าวโดยใช้ตะเกียบพุ้ยข้าว มีหลายขนาด คือ 5, 6, 7 และ 8 นิ้ว ขนาด 5-6 นิ้วใช้ในบ้านเรือนและร้านข้าวต้มผู้ดี ส่วนขนาด 7-8 นิ้วใช้สำหรับกรรมกรที่ใช้กำลังร่างกายเยอะ

ถ้วยตราไก่ถือเป็นต้นกำเนิดของเครื่องปั้นดินเผาจังหวัดลำปาง ถึงแม้ว่าปัจจุบันจังหวัดลำปางจะมีการผลิตเซรามิคหลากหลายประเภท ตั้งแต่เครื่องใช้บนโต๊ะอาหาร ของประดับของชำร่วย กระเบื้อง สุขภัณฑ์ ลูกถ้วย ไฟฟ้าตลอดจนลูกกรงเซรามิค และแม้ว่าปัจจุบันถ้วยตราไก่จะไม่ใช่สินค้าที่มีมูลค่าหลักของเซรามิคจังหวัดลำปาง แต่ถ้วยตราไก่มีความหมายเป็นสัญลักษณ์ของเครื่องปั้นดินเผาจังหวัดลำปาง

อ้างอิง:

http://kakaiblow.blogspot.com/

https://www.m-culture.go.th/lampang/ewt_dl_link.php?nid=1542

https://www.thaitambon.com/tambon/520305